Amddiffyn a Diogelu Pobl Hŷn



**Pecyn Gwybodaeth Covid-19**

**#CaelHelpCadw’nDdiogel #NidYdychArEichPenEichHun**

# Gweithio gyda’n gilydd i amddiffyn a diogelu pobl hŷn yng Nghymru







    





# #CaelHelpCadw’nDdiogel #NidYdychArEichPenEichHun

**Cynnwys**

|  |  |
| --- | --- |
| **Cyflwyniad** | **04** |
| **Effaith Covid-19** | **05** |
| **Diogelu Pobl Hŷn rhag Camdriniaeth** | **06** |
| **Cydnabod arwyddion camdriniaeth** | **06** |
| **Cael cymorth a chefnogaetht** | **07** |
| **Diogelu pobl hŷn rhag troseddau, twyll a sgamiau** | **09** |
| **Beth i edrych amdano** | **09** |
| **Stopio. Herio. Diogelu** | **10** |
| **Ble i gael cymorth a chefnogaeth** | **11** |
| **Y wybodaeth sydd ei hangen arnoch** | **12** |
| **Cysylltiadau Defnyddiol** | **13** |
| **Aelodau Grwpiau Gweithredu** | **13** |
| **Cysylltiadau Awdurdodau Lleol** | **15** |

.....................................................................................................................................

# Cyflwyniad

Mae’r pandemig COVID-19 wedi achosi pryder a tharfu’n sylweddol ar bob un ohonom. Ond i bobl hŷn sydd mewn perygl o gael eu cam-drin neu’n wynebu camdriniaeth, a’r rhai sydd wedi dioddef trosedd neu wedi’u targedu gan droseddwyr, mae’r misoedd diwethaf wedi bod yn anodd tu hwnt. Mae nifer o bobl hŷn ar draws Cymru wedi teimlo ofn, yn ynysig ac yn unig.

Dyna pam rydym wedi dod at ein gilydd gyda neges syml ar gyfer pobl hŷn yng Nghymru: Nid ydych ar eich pen eich hun. Rydym yma i chi a gallwn eich helpu a’ch cefnogi.

Rydym yn gweithio gyda’n gilydd i sicrhau bod gan bobl hŷn a allai fod mewn perygl, a’r rhai sy’n gofalu ac yn poeni amdanynt, y wybodaeth angenrheidiol ynglŷn â’r help a’r gefnogaeth sydd ar gael. Rydym hefyd yn gweithio i godi ymwybyddiaeth ymhlith y cyhoedd yn ehangach am y rôl y gall pob un ohonom ei chwarae wrth helpu i amddiffyn pobl hŷn.

Mae’r pecyn hwn yn cynnig amrywiaeth o wybodaeth ac adnoddau defnyddiol am gadw pobl hŷn yn ddiogel - gan gynnwys y ffyrdd y gallwn adnabod pobl hŷn a allai fod mewn perygl, a manylion cyswllt sefydliadau allweddol sy’n gallu cynnig cymorth a chefnogaeth hanfodol.

**Diolch am eich cefnogaeth wrth amddiffyn a diogelu pobl hŷn ledled Cymru.**

# Effaith Covid-19

Rydym yn gwybod bod y pandemig Covid-19 wedi bod yn gyfnod hynod o anodd i bobl hŷn sy’n byw gyda chamdriniaeth, a bod y mesurau cyfyngiadau symud sydd ar waith hefyd yn creu sefyllfaoedd lle gallai pobl hŷn fod mewn mwy o berygl o gamdriniaeth.

O dan y mesurau presennol, mae nifer o’r cyfleoedd arferol i adnabod camdriniaeth - trwy gyswllt â gweithwyr proffesiynol mewn apwyntiadau arferol, er enghraifft - wedi’u colli, sy’n golygu y gallai pobl hŷn golli allan ar gymorth a chefnogaeth a allai achub eu bywydau.

Gall pob un ohonom chwarae ein rhan wrth amddiffyn pobl hŷn ac mae’n hanfodol ein bod yn cadw llygad am yr arwyddion y gallai person hŷn fod yn cael eu cam- drin neu mewn perygl o gael eu cam-drin.

Er gwaetha’r tarfu, mae cymorth a chefnogaeth dal ar gael. Mae timau diogelu a gwasanaethau cymorth yn dal i weithio, yn ymchwilio i bryderon ac yn sicrhau bod pobl yn cael yr help sydd ei angen arnyn nhw i fod yn ddiogel.

Dylai unrhyw un sydd â phryderon am berson hŷn gysylltu â thîm diogelu eu cyngor lleol (manylion cyswllt ar dudalen 15) neu’r heddlu lleol ar 101 (mewn argyfwng, ffoniwch 999).

Mae manylion sefydliadau sy’n gallu cynnig cymorth, cyngor a chefnogaeth i bobl sy’n wynebu camdriniaeth neu mewn perygl o gael eu cam-drin neu’r rheini sydd â phryderon am rywun, hefyd wedi’u cynnwys isod (tudalen 7).

Yn ogystal, rydym yn gwybod bod troseddwyr yn defnyddio’r sefyllfa bresennol i ecsbloetio a thwyllo pobl, a bod nifer o droseddwyr yn targedu pobl hŷn yn benodol oherwydd eu bod yn ymddangos yn fregus.

Rydym hefyd yn gweld troseddau a sgamiau ar-lein sy’n gysylltiedig â Covid-19, a gyda mwy ohonom nag erioed yn defnyddio’r rhyngrwyd i gadw mewn cysylltiad â theulu a ffrindiau, i siopa ac i ddifyrru ein hunain, mae’n hollbwysig ein bod yn gwneud popeth o fewn ein gallu i gadw ein hunain yn ddiogel ar-lein.

Isod, rydym wedi cynnwys gwybodaeth am sut gall bobl hŷn ddiogelu eu hunain yn erbyn troseddwyr a’r pethau i edrych amdanynt (tudalen 9), a manylion sefydliadau sy’n gallu cynnig cymorth a chefnogaeth (tudalen 11).

# Diogelu Pobl Hŷn rhag Camdriniaeth

## Cydnabod arwyddion camdriniaeth

Gall cam-drin domestig gynnwys trais, camdriniaeth seicolegol, rhywiol, ariannol ac emosiynol, a phatrymau ymddygiad cymhellol neu reolaeth. Gall bygythiadau i aelodau eraill o’r teulu neu anifeiliaid anwes hefyd fod yn fath o gamdriniaeth.

Er bod ein cysylltiad ag eraill wedi’i gyfyngu yn ystod y cyfnod hwn, mae yna arwyddion y gallwn ni i gyd edrych amdanyn nhw a allai ddangos bod rhywun yn profi camdriniaeth:

* **Arwyddion corfforol, fel cleisio neu anafiadau anesboniadwy**
* **Newidiadau mewn ymddygiad**
* **Encilio**
* **Peidio â gadael y tŷ (hyd yn oed i ymarfer corff yn ddyddiol)**
* **Newidiadau yn y cyswllt â theulu neu ffrindiau**
* **Newidiadau yn y ffordd y mae rhywun yn defnyddio cyfryngau**

**cymdeithasol**

Os ydych yn poeni bod person hŷn yn wynebu camdriniaeth neu mewn perygl o gael eu cam-drin, cysylltwch â thîm diogelu eich cyngor (gweler tudalen 15) neu galwch eich heddlu lleol ar 101 (mewn argyfwng ffoniwch 999).

**999 Ateb Tawel**

Mewn argyfwng, mae’n hanfodol cysylltu â’r heddlu i gael help. Ond mewn rhai achosion, gallai siarad â gweithredwr 999 roi unigolyn mewn hyd yn oed mwy o berygl.

Mewn sefyllfaoedd lle mae rhywun angen help ond yn methu siarad, dylent ffonio 999 a gwasgu 5 5 pan fydd y gweithredwr yn eu hannog i wneud hynny. Bydd help yn cael ei anfon i’w lleoliad.

## Cael cymorth a chefnogaeth

Rydym yn gwybod y gall fod yn anodd dros ben ceisio dod o hyd i gymorth os ydych chi’n profi camdriniaeth neu mewn perygl o gael eich cam-drin, ond mae’n bwysig eich bod chi’n cael help os bydd ei angen arnoch chi. Does dim angen dioddef yn dawel - mae help ar gael i’ch amddiffyn a’ch cefnogi.

### Hourglass Cymru (Action on Elder Abuse Cymru gynt)

Mae Llinell Gymorth Hourglass Cymru yn cynnig cefnogaeth benodol i bobl hŷn sy’n gallu cynnig gwybodaeth, cymorth a chefnogaeth, p’un a ydych chi’n wynebu camdriniaeth neu’n poeni am rywun arall.

**0808 808 8141**

[**https://www.wearehourglass.cymru/wales**](http://www.wearehourglass.cymru/wales)

### Ymgyrch ‘Ddylai neb fod yn ofnus gartre’ // Byw Heb Ofn

Bwriad ymgyrch Llywodraeth Cymru ‘Ddylai neb fod yn ofnus gartre’ yw rhoi gwybod i’r rhai sydd mewn perygl o gam-drin domestig, trais rhywiol a rheolaeth gymhellol fod help ar gael o hyd 24 awr y dydd, bob dydd, drwy Byw Heb Ofn, a chyrraedd unrhyw un sy’n dal mewn sefyllfa i helpu’r rhai a allai fod mewn mwy o berygl.

Gallwch gael gwybod mwy am yr ymgyrch a chael gafael ar adnoddau a dysgu ar- lein fan hyn:

**https://gov.wales/live-fear-free/staying-safe-during-coronavirus-emergency**

Mae Byw Heb Ofn yn cynnig cymorth a chefnogaeth 24 awr i bobl sy’n wynebu camdriniaeth a’r rheini sy’n poeni am eraill.

**0808 8010 800**

**https://gov.wales/live-fear-free**

### Hyfforddiant i Weithwyr Allweddol a Gwirfoddolwyr

Mae menter Dewis Prifysgol Aberystwyth wedi datblygu cwrs hyfforddi ar- lein newydd am gam-drin domestig i sicrhau bod gan weithwyr allweddol a gwirfoddolwyr y sgiliau a’r wybodaeth sydd eu hangen arnyn nhw i adnabod

camdriniaeth bosibl a sicrhau bod pobl yn cael y cymorth a’r gefnogaeth sydd eu hangen arnyn nhw.

Mae’r hyfforddiant yn canolbwyntio’n benodol ar bobl hŷn a’u hanghenion, ac mae’n cwmpasu amrywiaeth o feysydd gan gynnwys y ffyrdd y gall pobl hŷn wynebu cam-drin domestig, y rhwystrau a allai atal person hŷn rhag chwilio am gymorth ac effaith camdriniaeth ar iechyd meddwl a llesiant pobl.

Byddem yn annog unrhyw un a allai ddod i gysylltiad â pherson hŷn drwy eu gwaith neu eu rôl wirfoddoli i gwblhau hyfforddiant Dewis.

Cysylltwch â **choice@aber.ac.uk** am fwy o wybodaeth.

# Diogelu Pobl Hŷn rhag troseddau, twyll a sgamiau

## Beth i edrych amdano

Rydym yn gwybod bod troseddwyr yn defnyddio’r sefyllfa bresennol i dwyllo ac i ecsbloetio pobl, a bod pobl hŷn yn cael eu targedu’n benodol gan droseddwyr oherwydd eu bod yn ymddangos yn fregus.

Ond drwy wybod beth i edrych amdano, gallwn amddiffyn ein hunain ac eraill rhag

dod yn ddioddefwyr troseddau.

Mae troseddwyr yn arbenigwyr ar ddynwared pobl, sefydliadau a’r heddlu. Gallant gysylltu â chi dros y ffôn, e-bost, neges destun, ar gyfryngau cymdeithasol neu’n bersonol. Byddant yn ceisio eich twyllo i rannu eich arian, gwybodaeth bersonol, neu brynu nwyddau neu wasanaethau sydd ddim yn bodoli.

Mae nifer o sgamiau ac achosion o dwyll wedi’u cynllunio i’ch cael chi i agor neu glicio ar ddolenni mewn e-byst, mynd i wefannau ffug, neu ymateb i negeseuon testun, lle gofynnir i chi roi manylion personol neu ariannol y bydd y troseddwyr yn eu defnyddio i gymryd eich arian.

Rydym wedi tynnu sylw at rai o’r sgamiau rydym yn ymwybodol ohonyn nhw sy’n

gysylltiedig â Covid-19 isod:

* Sgamiau siopa ar-lein lle mae pobl wedi archebu masgiau wyneb diogelwch, hylif diheintio dwylo, offer profi Covid-19, a chynnyrch eraill, sydd byth yn cyrraedd.
* Gofyn am rodd ariannol i fynd i’r afael â Covid-19, gan amlaf ar e-bost neu’n

esgus bod o elusen sy’n helpu pobl fregus yn ystod yr argyfwng.

* Dioddefwyr sy’n derbyn galwad gyda neges awtomataidd yn honni eu bod o’r llywodraeth, yn dweud bod angen i bob unigolyn bellach wisgo masg wyneb pan fyddant yn gadael eu cartrefi. Mae’r neges yn gofyn i’r dioddefwr wasgu 1 i brynu masg.
* Mae negeseuon testun yn cael eu hanfon at dderbynwyr, yn honni eu bod o Gyllid a Thollau EM, yn cynghori y gallan nhw gael ad-daliad treth o hyd at

£400. Mae’r neges destun hon yn cynnwys dolen i wefan ffug y llywodraeth

lle gall y derbynnydd benderfynu a yw’n gymwys i gael ad-daliad.

* Mae e-byst sy’n honni eu bod wrth Sefydliad Iechyd y Byd (WHO) yn rhoi gwybod i dderbynwyr eu bod wedi’u dewis i dderbyn grant o $15,000 yn ystod yr argyfwng. Mae cyfeiriad e-bost dilynol yn cael ei roi i dderbynwyr i geisio cael manylion pellach.
* Adroddiadau am e-byst sy’n honni eu bod yn dod o Virgin Media, yn rhoi gwybod i’r derbynwyr bod eu bil yn barod i’w weld. Mae’r e-byst yn cynnwys gwybodaeth am sut mae Virgin Media yn ymateb i’r argyfwng Covid-19. Mae swm y bil yn cyfateb yn aml i £60.78.

## Stopio. Herio. Diogelu

Gall pob un ohonom weithredu i amddiffyn ein hunain rhag troseddau a sgamiau. Os cysylltir â chi’n annisgwyl, cofiwch:

* **Stopio:** Gall cymryd eiliad i feddwl cyn i chi rannu eich arian neu wybodaeth eich cadw’n ddiogel.
* **Herio:** A allai fod yn ffug? Mae’n iawn i wrthod neu anwybyddu unrhyw geisiadau. Dim ond troseddwyr fydd yn ceisio eich rhuthro neu eich cynhyrfu chi.
* **Diogelu:** Cysylltwch â’ch banc ar unwaith os ydych chi’n meddwl eich bod

chi wedi dioddef sgam a rhowch wybod i Action Fraud (manylion isod).

Ni fydd yr heddlu, na’ch banc, byth yn gofyn i chi dynnu arian na’i drosglwyddo i gyfrif gwahanol. Ni fyddan nhw byth yn gofyn i chi ddatgelu eich cyfrinair bancio llawn na’ch PIN.

Peidiwch â chlicio ar ddolenni neu atodiadau mewn negeseuon testun neu e-byst

annisgwyl neu amheus.

Gallwch gadarnhau bod ceisiadau yn ddilys drwy ddefnyddio rhif neu gyfeiriad

e-bost hysbys i gysylltu â sefydliadau yn uniongyrchol.

Gallwch hefyd riportio negeseuon testun amheus drwy anfon y neges wreiddiol at 7726, sy’n sillafu SPAM ar eich bysellfwrdd.

## Ble i gael cymorth a chefnogaeth

Ni ddylech deimlo cywilydd ynglŷn â rhoi gwybod am drosedd lle cawsoch eich

twyllo - mae twyllwyr yn glyfar a gall sgamiau ddigwydd i unrhyw un.

Os cawsoch eich twyllo, mae yna sefydliadau y dylech roi gwybod iddyn nhw am y sgam, sy’n helpu i olrhain ac atal twyllwyr ac yn atal pobl eraill rhag cael eu twyllo.

**Cysylltwch â’r Heddlu:** Dylech gysylltu â’r heddlu ar unwaith drwy ffonio 101 os yw’r twyllwr yn eich ardal chi, neu os ydych wedi trosglwyddo arian yn ystod y 24 awr ddiwethaf. Os ydych chi’n teimlo o dan fygythiad neu’n anniogel, dylech ffonio 999.

**Cysylltwch ag Action Fraud:** Dylech roi gwybod am bob math o sgam i Action Fraud, canolfan adrodd genedlaethol y DU ar gyfer twyll.

Gall Action Fraud gael y Swyddfa Cudd-wybodaeth Twyll Genedlaethol i ymchwilio i sgamiau a bydd hefyd yn rhoi cyfeirnod trosedd i chi, a all fod yn ddefnyddiol os bydd angen i chi ddweud wrth eich banc eich bod wedi cael eich twyllo.

**0300 123 2040**

**Ffôn Testun: 0300 123 2050** [**https://www.actionfraud.police.uk/reporting-fraud-and-cyber-crime**](http://www.actionfraud.police.uk/reporting-fraud-and-cyber-crime)

**Cysylltwch â Cyngor ar Bopeth:**Gallwch hefyd roi gwybod i Cyngor ar Bopeth. Maen nhw’n casglu gwybodaeth am sgamiau sy’n cael eu rhannu â Safonau Masnach sy’n ymchwilio a, lle bo’n bosibl, yn erlyn twyllwyr.

**03444 77 20 20**

Gallwch roi gwybod am sgam ar-lein fan hyn: **https://bit.ly/2AzKqHf**

Gallwch roi gwybod am sgam sydd ddim ar-lein (e.g. ar garreg y drws, sgam ar y ffôn) fan hyn: [**https://www.citizensadvice.org.uk/consumer/get-more-help/if-**](http://www.citizensadvice.org.uk/consumer/get-more-help/if-) **you-need-more-help-about-a-consumer-issue/**

## Y wybodaeth sydd ei hangen arnoch

### Action Fraud

Mae gan Action Fraud amrywiaeth eang o wybodaeth ac adnoddau ynglŷn â’r hyn i edrych amdano, gan gynnwys A - Z am dwyll a gwybodaeth ar sut gallwn ddiogelu ein hunain.

**Ffôn: 0300 123 2040**

[**https://www.actionfraud.police.uk/**](http://www.actionfraud.police.uk/)

### Friends Against Scams

Menter gan Dîm Sgamiau’r Safonau Masnach Cenedlaethol yw Friends Against Scams sy’n anelu at amddiffyn ac atal pobl rhag dioddef sgamiau drwy rymuso pobl i sefyll yn gadarn yn erbyn sgamiau.

Drwy gwblhau sesiynau dysgu ar-lein Friends Against Scams, gall unrhyw un ddysgu am y gwahanol fathau o sgamiau a sut i adnabod a chefnogi dioddefwr.

Gyda mwy o wybodaeth ac ymwybyddiaeth, gall pobl wneud sgamiau yn rhan o’u sgwrs bob dydd gyda’u teuluoedd, ffrindiau a chymdogion, a fydd yn eu galluogi i amddiffyn eu hunain ac eraill.

[**https://www.friendsagainstscams.org.uk/**](http://www.friendsagainstscams.org.uk/)

### Get Safe Online

Mae Get Safe Online yn cynnig cyngor ymarferol ar sut i amddiffyn eich hun, eich cyfrifiaduron a’ch dyfeisiau symudol rhag twyll, dwyn hunaniaeth, firysau a nifer o broblemau eraill ar-lein.

Ewch i wefan Get Safe Online i gael gwybodaeth ac arweiniad ar amrywiaeth eang o bynciau a fydd yn eich helpu i ddefnyddio’r rhyngrwyd yn ddiogel, yn ogystal ag awgrymiadau defnyddiol a diweddariadau am y sgamiau ar-lein diweddaraf i gadw golwg arnyn nhw, gan gynnwys sgamiau sy’n gysylltiedig â Covid-19.

[**www.getsafeonline.org**](http://www.getsafeonline.org/)

# Cysylltiadau Defnyddiol

## Aelodau Grwpiau Gweithredu

**Gall nifer o’r sefydliadau sy’n gweithio gyda’i gilydd i amddiffyn a diogelu pobl hŷn yng Nghymru gynnig cymorth a chefnogaeth. Gallwch ddod o hyd i’w manylion cyswllt isod:**

**Age Cymru**

Age Cymru yw’r elusen fwyaf sy’n gweithio gyda phobl hŷn ac ar gyfer pobl hŷn yng Nghymru. Maen nhw’n ymgyrchu, yn ymchwilio ac yn codi arian i adeiladu bywyd gwell i bobl hŷn.

Mae Llinell Gyngor Age Cymru yn cynnig gwybodaeth a chyngor syml, cyfrinachol, diduedd, rhad ac am ddim, ar amrywiaeth o faterion, tra bod y gwasanaeth

‘Check in and Chat’ sydd newydd gael ei lansio, yn cysylltu pobl dros 70 oed â gwirfoddolwyr sy’n cynnig sicrwydd, yn ateb ymholiadau syml ac yn cysylltu pobl â gwasanaethau a chefnogaeth leol yn ystod pandemig y coronafeirws.

**08000 223 444**

[**www.agecymru.org.uk**](http://www.agecymru.org.uk/)

### Hourglass Cymru (Action on Elder Abuse Cymru gynt)

Hourglass Cymru (Action on Elder Abuse Cymru gynt) yw’r unig elusen

genedlaethol sy’n ymroddedig i roi’r gorau i niweidio a cham-drin pobl hŷn.

Maen nhw’n cefnogi’r rhai sy’n wynebu (neu mewn perygl) niwed, yn ogystal â chodi ymwybyddiaeth a hyrwyddo dulliau atal effeithiol. Maen nhw’n gweithio’n gyfan gwbl ar herio camdriniaeth pobl hŷn yn ei holl ffurfiau, ym mhob lleoliad, p’un a yw’r cam-drin yn cael ei wneud gan aelodau o’r teulu, partneriaid, rhywun cyfarwydd, gweithwyr proffesiynol cyflogedig neu ddieithriaid. Gall y llinell gymorth bwrpasol gynnig gwybodaeth, cyngor a chefnogaeth emosiynol i bobl hŷn a’r rheini sy’n poeni am berson hŷn.

**0808 808 8141**

[**www.wearehourglass.org**](http://www.wearehourglass.org/)

### Llinell Gymorth Live Fear Free

Mae Live Fear Free yn cynnig cymorth a chyngor 24 awr am drais yn erbyn menywod, cam-drin domestig a thrais rhywiol i bobl sy’n wynebu camdriniaeth neu mewn perygl o gael eu cam-drin, a’r rhai sy’n poeni am eraill.

**0808 8010 800**

**https://gov.wales/live-fear-free**

### Comisiynydd Pobl Hŷn Cymru

Mae Comisiynydd Pobl Hŷn Cymru yn llais ac yn hyrwyddwr annibynnol i bobl hŷn, sy’n gweithio i amddiffyn a hyrwyddo eu hawliau ac i ddylanwadu ar bolisi ac arferion i wella eu bywydau.

Cysylltwch â Thîm Gwaith Achos y Comisiynydd am gyngor a chefnogaeth ar

amrywiaeth o faterion.

**03442 640 670**

[**www.olderpeoplewales.com**](http://www.olderpeoplewales.com/)

## Cysylltiadau Awdurdodau Lleol

### Cyngor Bwrdeistref Sirol Blaenau Gwent

**01495 311556**

**Tîm Diogelu: 01495 315700**

[https://www.blaenau-gwent.go](http://www.blaenau-gwent.gov.uk/en/resident/emergencies-crime-prevention/)v[.uk/en/resident/emergencies-crime-prevention/](http://www.blaenau-gwent.gov.uk/en/resident/emergencies-crime-prevention/) coronavirus-covid-19-latest-information/

### Cyngor Bwrdeistref Sirol Pen-y-bont ar Ogwr

**01656 643643**

**Tîm Diogelu: 01656 642279**

[https://www.bridgend.go](http://www.bridgend.gov.uk/my-council/council-priorities-and-performance/)v[.uk/my-council/council-priorities-and-performance/](http://www.bridgend.gov.uk/my-council/council-priorities-and-performance/) coronavirus-covid-19-latest-information-and-advice/

### Cyngor Bwrdeistref Sirol Caerffili

**01443 815588**

**Tîm Diogelu: 0808 100 2500** [https://www.caerphill](http://www.caerphilly.gov.uk/Coronavirus)y.gov[.uk/Coronavirus](http://www.caerphilly.gov.uk/Coronavirus) **Cyngor Caerdydd**

**029 2087 1071**

**Tîm Diogelu: 029 2233 0888**

[https://www.cardiff.go](http://www.cardiff.gov.uk/ENG/Your-Council/Strategies-plans-and-policies/)v[.uk/ENG/](http://www.cardiff.gov.uk/ENG/Your-Council/Strategies-plans-and-policies/)Y[our-Council/Strategies-plans-and-policies/](http://www.cardiff.gov.uk/ENG/Your-Council/Strategies-plans-and-policies/)

Emergency-Planning-and-Resilience/coronavirus-information/Pages/default.aspx

### Cyngor Sir Gaerfyrddin

**01267 234567**

**Tîm Diogelu: 01267 228944**

<http://newsroom.carmarthenshire.gov.wales/2020/02/coronavirus-covid-19-> guidance

### Cyngor Sir Ceredigion

**01545 570881**

**Tîm Diogelu: 01545 574000** [https://www.ceredigion.go](http://www.ceredigion.gov.uk/coronavirus)v[.uk/coronavirus](http://www.ceredigion.gov.uk/coronavirus) **Cyngor Bwrdeistref Sirol Conwy**

**01492 574000**

**Tîm Diogelu: 0300 456 1111**

[https://www](http://www.conwy.gov.uk/en/Spotlight/Press-Releases/Council-Services-Current-).conwy[.go](http://www.conwy.gov.uk/en/Spotlight/Press-Releases/Council-Services-Current-)v[.uk/en/Spotlight/Press-Releases/Council-Services-Current-](http://www.conwy.gov.uk/en/Spotlight/Press-Releases/Council-Services-Current-) Situation-180320-1000hrs.aspx

### Cyngor Sir Ddinbych

**01824 706000**

**Tîm Diogelu: 0300 4561000**

[https://www.denbighshire.go](http://www.denbighshire.gov.uk/en/resident/community-and-living/coronavirus/)v[.uk/en/resident/community-and-living/coronavirus/](http://www.denbighshire.gov.uk/en/resident/community-and-living/coronavirus/) coronavirus.aspx

### Cyngor Sir y Fflint

**01352 752121**

**Tîm Diogelu: 03000 858858**

[https://www.flintshire.go](http://www.flintshire.gov.uk/en/Resident/Emergency-Planning/Coronavirus-Covid-)v[.uk/en/Resident/Emergency-Planning/Coronavirus-Covid-](http://www.flintshire.gov.uk/en/Resident/Emergency-Planning/Coronavirus-Covid-)

19-council-services-update.aspx

### Cyngor Gwynedd

**01766 771000**

**Tîm Diogelu: 01766 772577**

[https://www.gwynedd.llyw.cymru/en/Residents/Emergencies/Coronavirus-Covid-](http://www.gwynedd.llyw.cymru/en/Residents/Emergencies/Coronavirus-Covid-) 19-Our-services.aspx

### Cyngor Sir Ynys Môn

**01248 750057**

**Tîm Diogelu: 01248 752752**

[https://www](http://www.anglesey.gov.uk/en/Residents/Emergencies/Covid-19-Coronavirus-).anglese[y.gov.uk/en/Residents/Emergencies/Covid-19-Coronavirus-](http://www.anglesey.gov.uk/en/Residents/Emergencies/Covid-19-Coronavirus-) information.aspx

### Cyngor Bwrdeistref Sirol Merthyr Tudful

**01685 725000**

**Tîm Diogelu: 01685 725000** [https://www](http://www.merthyr.gov.uk/coronavirus).merthyr[.gov.uk/coronavirus](http://www.merthyr.gov.uk/coronavirus) **Cyngor Sir Fynwy**

**01633 644644**

**Tîm Diogelu:**

**01600 773041** (Mynwy/Brynbuga/Rhaglan)

**01873 735885** (Y Fenni)

**01291 635666** (Cas-gwent/Cil-y-coed)

[https://www.monmouthshire.go](http://www.monmouthshire.gov.uk/services/planning-for-emergencies/)v[.uk/services/planning-for-emergencies/](http://www.monmouthshire.gov.uk/services/planning-for-emergencies/) coronavirus/

### Cyngor Bwrdeistref Sirol Castell-nedd Port Talbot

**01639 686868**

**Tîm Diogelu: 01639 685378** [https://www](http://www.npt.gov.uk/22404).npt.gov[.uk/22404](http://www.npt.gov.uk/22404) **Cyngor Dinas Casnewydd**

**01633 656 656**

**Tîm Diogelu: 01633 656 656**

<http://www.newport.gov.uk/en/Council-Democracy/Coronavirus-COVID-19.aspx>

### Cyngor Sir Penfro

**01437 764551**

**Tîm Diogelu: 01437 764551** [https://www.pembrokeshire.go](http://www.pembrokeshire.gov.uk/advice-on-the-coronavirus)v[.uk/advice-on-the-coronavirus](http://www.pembrokeshire.gov.uk/advice-on-the-coronavirus) **Cyngor Sir Powys**

**01597 827460**

**Tîm Diogelu: 01597 827666**

https://en.powys.gov.uk/coronavirus

### Cyngor Bwrdeistref Sirol Rhondda Cynon Taf

**(Y prif switsfwrdd wedi’i addasu oherwydd Covid-19)**

**Tîm Diogelu: 01443 425003**

[https://www.rctcbc.go](http://www.rctcbc.gov.uk/EN/Resident/)v[.uk/EN/Resident/](http://www.rctcbc.gov.uk/EN/Resident/) EmergenciesSafetyandCrime/InformationforResidentsCoronavirus/ CoronavirusCOVID19latestinformationandadvice.aspx

### Cyngor Dinas a Sir Abertawe

**01792 636000**

**Tîm Diogelu: 01792 636854** [https://www.swansea.go](http://www.swansea.gov.uk/coronavirusadvice)v[.uk/coronavirusadvice](http://www.swansea.gov.uk/coronavirusadvice) **Cyngor Bwrdeistref Sirol Torfaen**

**01495 762200**

**Tîm Diogelu: 01495 762200**

[https://www.torfaen.go](http://www.torfaen.gov.uk/en/AboutTheCouncil/Homepage-Stories/COVID-19-)v[.uk/en/AboutTheCouncil/Homepage-Stories/COVID-19-](http://www.torfaen.gov.uk/en/AboutTheCouncil/Homepage-Stories/COVID-19-) Coronavirus.aspx

### Cyngor Bro Morgannwg

**01446 700111**

**Tîm Diogelu: 01446 700111**

[https://www.valeofglamorgan.go](http://www.valeofglamorgan.gov.uk/en/our_council/press_and_communications/)v[.uk/en/our\_council/press\_and\_communications/](http://www.valeofglamorgan.gov.uk/en/our_council/press_and_communications/) latest\_news/Coronavirus/Coronavirus-Updates-2020.aspx

### Cyngor Bwrdeistref Sirol Wrecsam

**01978 292000**

**Tîm Diogelu: 01978 292066**

https://beta.wrexham.gov.uk/coronavirus